Organisasjonen for etnisk og demokratisk likeverd

Organisasjonen for etnisk og demokratisk likeverd (EDL) er en frittstående interesseorganisasjon som jobber for å «synliggjøre en motstand mot at politisk makt og rettigheter blir gitt på etnisk grunnlag».Hvorfor EDL? fra organisasjonens hjemmeside. Organisasjonen er et resultat av motstanden mot Finnmarksloven, og ble etablert i Finnmark 27. mars 2007. Foreningen oppga i 2009 at den hadde 700 medlemmer.Bønder og samer krangler om reinen, Aftenposten, 23. oktober 2009

 Politikk 
EDL er motstander av «særrettigheter for én etnisk gruppe»[www.edl.no/images/stories/200707/EDL_like_rettigheter.pdf Like rettigheter for alle], fra organisasjonens hjemmeside, samene. EDL mener det bør være like rettigheter for alle. EDLs formål er å endre Finnmarksloven slik at ikke grupper eller enkeltpersoner gis retten til å kreve bruks- og eiendomsrett gjennom Finnmarkskommisjonens granskningsarbeid. EDL ønsker å videreføre arealet som i dag eies av Finnmarkseiendommen i Finnmark som offentlig allmenning. EDL er motstander av samiske rettigheter slik de fremkommer i loven, og ønsker å fjerne lovbestemmelsen som med henvisning til ILO-konvensjon nr. 169 gir samer fortrinn.Hva ønsker vi å oppnå? fra organisasjonens hjemmeside.

Organisasjonen mener ILO-konvensjon nr. 169 er uriktig oversatt, og at samene ikke kan regnes som et urfolk i Norge. Samepolitiske utfordringer fra organisasjonens hjemmeside. EDL mener også at en politisk forankret fornorskning av samer aldri har funnet sted, og at den kulturelle assimileringen fram til nyere tid har vært selvvalgt. EDL mener videre det som samene selv kaller ett folk er et «etnisk og kulturelt mangfold eller et ”lappeteppe” i Finnmarks befolkning». Samene som ett folk? fra organisasjonens hjemmeside.

Jarl Hellesvik fra EDL har karakterisert Konsultasjonsavtalen mellom Sametinget og Kommunaldepartementet fra 2005,Konsultasjonsavtalen  hos sametinget.no som en «ordning for hemmelig diplomati mellom to sentralmakter».Sametingets konsultasjonsordning, Nordlys, 12. januar 2008 EDL hevder denne typen hemmelige konsultasjoner har pågått siden 1990 og startet med etablering av et eget samemanntall til sametingsvalget. Lederen Turid Bjørnstrøm har også sagt at «Samene vil ha styringen over hele Finnmark og deler av Troms og Nordland. Dette er noe som de færreste i Finnmark vet om».– Samer har skjulte planer, NRK Sápmi, 2. mars 2011. Frank Aarebrot karakteriserer dette som konspirasjonsteorier.– EDL med retorikk utgått av dato, NRK Sápmi, 3. mars 2011.

Organisasjonen har blitt beskyldt for å dyrke etniske konflikter.Beskylder EDL for å dyrke etniske konflikter, Finnmark Dagblad, 8. mai 2007.

Ledelse
Styreleder er Turid Bjørnstrøm fra Alta; organisasjonens fagråd består av Knut Skog og Jarl Hellesvik. 

Referanser

Eksterne lenker


Kategori:Norske likestillingsorganisasjoner
Kategori:Etableringer i 2007